**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

Ως προς το πρώτο σκέλος το ερωτήματος (τι αποφασίστηκε):

* «Ἡ ἑλληνικὴ Κυβέρνησις θέλει εἶναι μοναρχικὴ καὶ κληρονομικὴ κατὰ τάξιν πρωτοτοκίας·»
* «θέλει ἐμπιστευθῆ εἰς ἕναν ἡγεμόνα, ὅστις […] θέλει φέρει τὸν τίτλον Ἡγεμὼν Κυριάρχης τῆς Ἑλλάδος.[…]»

Ως προς το δεύτερο σκέλος του ερωτήματος (από ποιους):

* «[…]υπογράφεται από τους πληρεξουσίους της Αγγλίας, της Γαλλίας και της Ρωσίας[…]»

Από την ιστορική αφήγηση του σχολικού βιβλίου [Κεφάλαιο Α. 3. Η Ελληνική Επανάσταση του 1821 – Ένα μήνυμα ελευθερίας για την Ευρώπη, Η έκβαση της Επανάστασης] μπορούν να αξιοποιηθούν πληροφορίες από τα αποσπάσματα:

* «[…]Η νέα χώρα της Ευρώπης… με τα τότε δεδομένα[…]».
* «[…]Η Ελλάδα υπήχθη σε καθεστώς… εθνικής της πολιτικής[…]»

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Οι Έλληνες[…] έβλεπαν σ’ αυτό, και ιδιαίτερα στο πρώτο άρθρο του, απλώς την απαρχή του ελεύθερου πολιτικού βίου του Έθνους.»
* «[…]τερματιζόταν η Ελληνική Επανάσταση, αλλά και άρχιζε να υπάρχει επίσημα στη διεθνή κοινωνία το Ελληνικό Κράτος. Έτσι πραγματοποιούνταν κρίσιμη καμπή της Ελληνικής Ιστορίας.»

Από την ιστορική αφήγηση του σχολικού βιβλίου [Κεφάλαιο Α. 3. Η Ελληνική Επανάσταση του 1821 – Ένα μήνυμα ελευθερίας για την Ευρώπη, Η έκβαση της Επανάστασης] μπορούν να αξιοποιηθούν πληροφορίες από τα αποσπάσματα:

* «[…]η λύση που εξασφαλίστηκε στο ζήτημα της ανεξαρτησίας και της εδαφικής έκτασης της νέας χώρας (Πρωτόκολλο Ανεξαρτησίας, 22 Ιανουαρίου/3 Φεβρουαρίου 1830)[…]»
* «[…]Η μικρή Ελλάδα της εποχής… σύμφωνα με μεταγενέστερη ευχή ευσεβή εθνική ευχή[…]»

Επιπρόσθετα, οι μαθητές/-τριες μπορούν να σχολιάσουν την αντίθεση που προκύπτει μέσα από τον διαφορετική νοηματοδότηση του γεγονότος της υπογραφής του Πρωτοκόλλου του Λονδίνου του 1830, καθώς οι ξένες δυνάμεις έβλεπαν σε αυτό την οριστική διευθέτηση ενός ενοχλητικού ζητήματος, σε αντίθεση με τους Έλληνες, για τους οποίους η υπογραφή του Πρωτοκόλλου αυτού σηματοδοτούσε την αρχή του ελεύθερου πολιτικού τους βίου.